CELEX: 32018R2042
Language: bg
Date: 2018-12-18 00:00:00
Title: Регламент за изпълнение (ЕС) 2018/2042 на Комисията от 18 декември 2018 година за изменение на Регламент за изпълнение (ЕС) 2017/1152 с цел изясняване на условията за изпитване по WLTP и осигуряване на мониторинг на данните за одобрение на типа (Текст от значение за ЕИП.)

21.12.2018   
               
               
                  BG
               
               
                  Официален вестник на Европейския съюз
               
               
                  L 327/53
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/2042 НА КОМИСИЯТА
         от 18 декември 2018 година
         за изменение на Регламент за изпълнение (ЕС) 2017/1152 с цел изясняване на условията за изпитване по WLTP и осигуряване на мониторинг на данните за одобрение на типа
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства2 от лекотоварните превозни средства (1), и по-специално член 13, параграф 6 от него
         като има предвид, че:
         
                     (1)
                  
                  
                     За да се вземе предвид разликата между нивото на емисиите на CO2, определени в рамките на новия европейски цикъл на движение (NEDC), и емисиите, определени съгласно новата хармонизирана в глобален мащаб процедура за изпитване на лекотоварни превозни средства (WLTP), по отношение на леките търговски превозни средства, с Регламент за изпълнение (ЕС) 2017/1152 на Комисията (2) беше въведена методика за корелиране на стойностите на емисиите на CO2.
                  
               
                     (2)
                  
                  
                     Методиката за определяне на корелационните параметри трябва да дава резултати, които гарантират, че изискванията за намаляване на емисиите, установени в Регламент (ЕС) № 510/2011, са еднакво строги при старите и при новите процедури за изпитване. Поради това, органите по одобряването и техническите служби, както и производителите, трябва да се стремят да гарантират, че изпитванията по WLTP и NEDC, провеждани за целите на настоящия регламент, се извършват при съпоставими условия на изпитване, които съответстват на целите на настоящия регламент.
                  
               
                     (3)
                  
                  
                     За целта е необходимо да се изяснят някои аспекти на условията на изпитване по WLTP, които следва да се прилагат спрямо корелациите, установени с оглед на осигуряване на мониторинг на данните за емисиите на СО2 по WLTP и NEDC за превозните средства, регистрирани през 2020 г. Посочените изяснявания следва да се прилагат, без да се засягат процедурата и изискванията, посочени в Регламент (ЕС) 2017/1151 на Комисията (3), и без това да се отразява на валидността на одобренията на типа, издадени на тази основа.
                  
               
                     (4)
                  
                  
                     Необходимо е също така да се определи разликата през 2020 г. между стойностите на емисиите на CO2, заявени от производителите за целите на одобряването на типа по WLTP по отношение на емисиите, и стойностите на емисиите, измерени съгласно Регламент (ЕС) 2017/1151. Поради това от производителите следва да се изиска да изчислят и докладват на Комисията стойностите на CO2 по WLTP за всички леки търговски превозни средства, регистрирани през календарната 2020 г., като използват измерените стойности за превозни средства H и L като входни данни за метода на интерполация.
                  
               
                     (5)
                  
                  
                     За ограничен брой интерполационни фамилии през 2020 г. ще бъдат на разположение само измерените стойности за превозно средство H. Броят на фамилиите следва внимателно да се наблюдава, а Комисията следва да разгледа възможността за изключването им от изчисляването на еталонните данни за 2020 г., ако е налице увеличение на броя на такива фамилии спрямо ситуацията през 2018 г.
                  
               
                     (6)
                  
                  
                     Следва да се подобри прозрачността при изпитването за емисии, а данните за изпитванията на базата на WLTP, както и онези за резултатите от корелацията, следва поради това да се предоставят на Комисията. Това ще позволи на Комисията бързо да идентифицира възможните проблеми и несъответствия, свързани с прилагането на процедурите, както и да реагира спрямо тях. Поради това, матрицата с входни данни следва да се попълва за всяко изпитване на базата на WLTP и да предава на Комисията в своята цялост като част от корелационния инструмент за обмен на данни. За да се гарантира поверителност, входните данни следва да бъдат кодирани с оглед на предаването им.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по изменението на климата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2017/1152 се изменя, както следва:
            
                        (1)
                     
                     
                        Добавя се следният член 6а:
                        
                           „Член 6а
                           Докладване на резултати от измервания съгласно WLTP
                           
                              1.   Производителите трябва да изчислят общата стойност на CO2 за всяко ново леко търговско превозно средство, регистрирано през 2020 г., в съответствие с формулата, посочена във втора подточка на точка 3.2.3.2.4 от подприложение 7 към приложение XXI към Регламент (ЕС) 2017/1151, където величините MCO2-H и MCO2-L за съответната интерполационна фамилия се заменят със стойностите MCO2,C,5, взети от позиции 2.5.1.1.3 (превозно средство H) и 2.5.1.2.3. (превозно средство L) на сертификата за ЕО одобрение на типа, както е посочено в образеца, определен в допълнение 4 към приложение I към Регламент (ЕС) 2017/1151.
                              Когато комбинираните емисии на CO2 на отделното превозно средство H) са определени с препратка към ЕО сертификат за одобрение само за превозно средство H, производителите предоставят стойността MCO2,C,5, взета от позиция 2.5.1.1.3 (превозно средство H) от сертификата за ЕО одобрение на типа.
                              Производителят предоставя на Комисията стойностите на емисиите на CO2, както и стойностите на MCO2,C,5, използвани за изчислението, не по-късно от три месеца след получаването на уведомлението от Комисията за предварителните данни за 2020 г., като изпраща данните на сметката на производителя в хранилището за бизнес данни на Европейската агенция за околната среда.
                           
                           
                              2.   Когато данните, посочени в точка 1, не бъдат предоставени в рамките на посочения краен срок, Комисията взема стойността, записана в позиция 2.5.1.2.3. от сертификата за ЕО одобрение на типа, и приема тази стойност като стойност на комбинираните емисии на CO2 за целите на точка 1 за всички нови регистрирани превозни средства в интерполационната фамилия, за които е издаден сертификатът за одобрение на типа, и, където е приложимо, за фамилиите, за които са налични само измерванията за превозното средство H.“
                           
                        
                     
                  
                        (2)
                     
                     
                        Приложение I се изменя, както следва:
                        
                                    а)
                                 
                                 
                                    Вмъкват се следните точки 2.2а и 2.2б.:
                                    „2.2а.   Условия за изпитване по WLTP
                                    За да може да се смята, че изпитването по WLTP е съвместимо с точка 2.2 от приложението към настоящия регламент за целите на определяне на входните данни, посочени в точка 2.4., трябва да се приложат условията за изпитване, посочени в приложение XXI към Регламент (ЕС) 2017/1151, със следните уточнения:
                                    
                                                а)
                                             
                                             
                                                корекцията на резултатите от изпитванията по WLTP за емисии на CO2 в съответствие с допълнение 2 към подприложение 6 към приложение XXI към Регламент (ЕС) 2017/1151 се прилага по отношение на всички подобни резултати от изпитвания независимо от разпоредбите в точка 3.4.4., буква а) от посоченото приложение;
                                             
                                          
                                                б)
                                             
                                             
                                                без да се засягат изискванията на Регламент (ЕС) 2017/1151, ако превозното средство е оборудвано с технологии, които оказват влияние върху емисиите му на CO2, включително, но не само, технологиите, изброени в позиции 42—50 от матрицата с входни данни, определена в точка 2.4, и които са предназначени да функционират по време на изпитването, то въпросните технологии следва да функционират по време на изпитването на превозното средство, независимо от приложената процедура за изпитване — NEDC или WLTP;
                                             
                                          
                                                в)
                                             
                                             
                                                ако изпитваното превозно средство е оборудвано с автоматична трансмисия, се използва един и същ избираем от водача режим, независимо от приложената процедура за изпитване. Когато в съответствие с точка 1.2, буква в) от допълнение 6 към подприложение 8 към приложение XXI към Регламент (ЕС) 2017/1151 за изпитванията по WLTP се използват режими за най-благоприятния и за най-неблагоприятния случай, режимът за най-неблагоприятния случай се използва за осигуряване на входни данни за корелационния инструмент, както и за всяко физическо изпитване по NEDC;
                                             
                                          
                                                г)
                                             
                                             
                                                Ако изпитваното превозно средство е оборудвано с ръчни трансмисии, величината nmin_drive_set се определя съгласно формулата, дадена в буква к) (3) от точка 2 от подприложение 2 към приложение XXI към Регламент (ЕС) 2017/1151.
                                                С одобрението на органа по одобрението или, където е приложимо — на техническата служба, производителят може да изчисли моментите за превключване на предавките по различен начин, при условие че това е оправдано от гледна точка на управляемостта на превозното средство, и че допълнителният коефициент на безопасност, прилаган в съответствие с точка 3.4 от подприложение 2 към приложение XXI към Регламент (ЕС) 2017/1151, не надвишава 20 %.
                                             
                                          Условията, посочени в букви а) — г) се прилагат за целите на корелацията, извършена съгласно настоящия регламент, и не следва да засягат разпоредбите на Регламент (ЕС) 2017/1151 и одобренията на типа, издадени съгласно посочения регламент.
                                    2.2б   Приложимост на условията на изпитване по WLTP
                                    Уточненията, посочени в точка 2.2а, букви а) — г), се прилагат в съответствие със следното:
                                    
                                                а)
                                             
                                             
                                                за новите типове превозни средства, от влизането в сила на настоящия регламент;;
                                             
                                          
                                                б)
                                             
                                             
                                                що се отнася до съществуващите типове превозни средства, по отношение на типовете превозни средства, които обхващат пуснатите на пазара през 2020 г. превозни средства, производителите представят на органа по одобряването доказателства, въз основа на които органът по одобряването потвърждава дали условията, посочени в букви а) — г) от точка 2.2а са били спазени при изпитванията за одобрение по WLTP.
                                                Потвърждението посочва идентификатора на интерполационната фамилия и потвърждението по отношение на всяко от изпитвателните условия, посочено в букви а) — г). Органът по одобряването издава потвърждение на производителя и гарантира, че потвърждението се записва и може да бъде да бъде предоставено на Комисията при поискване.
                                                Когато органът по одобряването не може да потвърди, че са спазени едно или няколко от посочените условия на изпитване, производителят гарантира, че се извършва ново изпитване или, ако е приложимо, серия изпитвания в съответствие с подприложение 6 към приложение XXI към Регламент (ЕС) 2017/1151 под надзора на орган по одобряването или, където е приложимо, техническа служба, като се прилагат условията на изпитване, определени в точка 2.2а, букви а) — г) за съответната интерполационна фамилия, в това число и нова корелация в съответствие с настоящия регламент.
                                                Ако не е спазено само условието за изпитване, посочено в точка 2.2а, буква а), производителят може да коригира само тази стойност във входната матрица, без да има нужда да провежда ново изпитване по WLTP.
                                             
                                          Органът по одобряването или, когато е приложимо — определената техническа служба, записва резултатите от повторно изпитване, корекция или корелация в съответствие с точка 5 от приложение I, като пълният файл с резултатите от изчислението с корелационния инструмент, създаден въз основа на повторното изчисляване с входящите данни, трябва да се предаде на Комисията в съответствие с точка 3.1.1.2 най-късно до 30 април 2021 г.“
                                 
                              
                                    б)
                                 
                                 
                                    точка 2.4 се изменя, както следва:
                                    
                                                i)
                                             
                                             
                                                към първата алинея се добавя следното изречение:
                                                „Матрицата с входни данни се попълва за всяко извършено изпитване по WLTP.“
                                             
                                          
                                                ii)
                                             
                                             
                                                Таблица 1 се изменя, както следва:
                                                
                                                            —
                                                         
                                                         
                                                            във вписване 56 текстът в колоната „Забележки“ се заменя със следното:
                                                            
                                                               „Масив: Данни от бордовата диагностика и динамометричния стенд, 1 Hz за БД и 10 Hz за динамометричния стенд, разделителна способност 0,1 km/h“
                                                            
                                                         
                                                      
                                                            —
                                                         
                                                         
                                                            Във вписване 57 текстът в колоната „Забележки“ се заменя със следното:
                                                            
                                                               „Масив: 1Hz. Теоретично изчислена предавката за превозните средства H и L (ако е приложимо)“
                                                            
                                                         
                                                      
                                                            —
                                                         
                                                         
                                                            във вписване 61, текстът в колона „Забележки“ се заменя със следното:
                                                            
                                                               „Масив: 1 Hz (честота на вземане на проби на уреда 20 Hz), разделителна способност 0,1 A, външното измервателно устройство е синхронизирано с динамометричния стенд“
                                                            
                                                         
                                                      
                                                            —
                                                         
                                                         
                                                            Вписване 67 се заменя със следното:
                                                            
                                                               
                                                                           „67
                                                                        
                                                                        
                                                                           Коефициент на регенериране Ki С умножение/със събиране за превозни средства H и L
                                                                        
                                                                        
                                                                           —
                                                                        
                                                                        
                                                                           Определен в допълнение 1 към подприложение 6 от приложение XXI към Регламент (ЕС) 2017/1151
                                                                        
                                                                        
                                                                           
                                                                              При превозни средства без система с периодично регенериране стойността се приема за равна на 1.“
                                                                        
                                                                     
                                                         
                                                      
                                                            —
                                                         
                                                         
                                                            Добавят се следните нови вписвания:
                                                            
                                                               
                                                                           „69
                                                                        
                                                                        
                                                                           Топлина на изгаряне на горивото
                                                                        
                                                                        
                                                                           kWh/l
                                                                        
                                                                        
                                                                           Определен в допълнение 2 към подприложение 6 от приложение XXI към Регламент (ЕС) 2017/1151
                                                                        
                                                                        
                                                                           
                                                                              Стойност според таблица A6.App2/1 от Регламент (ЕС) 2017/1151
                                                                           
                                                                        
                                                                     
                                                                           70
                                                                        
                                                                        
                                                                           разход на гориво при изпитване по WLTP за превозно средство H и L.
                                                                        
                                                                        
                                                                           l/100km
                                                                        
                                                                        
                                                                           Точка 6 от подприложение 7 към приложение XXI към Регламент (ЕС) 2017/1151
                                                                        
                                                                        
                                                                           
                                                                              Небалансиран разход на гориво при изпитване от тип 1
                                                                           
                                                                        
                                                                     
                                                                           71
                                                                        
                                                                        
                                                                           Номинално напрежение на системата ПСНЕ
                                                                        
                                                                        
                                                                           V
                                                                        
                                                                        
                                                                           Съгласно DIN EN 60050-482
                                                                        
                                                                        
                                                                           
                                                                              За акумулаторна батерия с ниско напрежение, както е описано в допълнение 2 към подприложение 6 в приложение XXI към Регламент (ЕС) 2017/1151
                                                                           
                                                                        
                                                                     
                                                                           72
                                                                        
                                                                        
                                                                           Корекционен коефициент за фамилията АТСТ
                                                                        
                                                                        
                                                                           —
                                                                        
                                                                        
                                                                           Подприложение 6а към приложение XXI към Регламент (ЕС) 2017/1151
                                                                        
                                                                        
                                                                           
                                                                              Корекционен коефициент за фамилията АТСТ (корекция при 14 °C)
                                                                           
                                                                        
                                                                     
                                                                           73
                                                                        
                                                                        
                                                                           Корекция на скоростта и на изминатото разстояние при изпитване по WLTP
                                                                        
                                                                        
                                                                           —
                                                                        
                                                                        
                                                                           Регламент (ЕС) 2017/1151
                                                                        
                                                                        
                                                                           
                                                                              Извършена ли е корекция?
                                                                           
                                                                           
                                                                              0 = Не | 1 = Да
                                                                           
                                                                        
                                                                     
                                                                           74
                                                                        
                                                                        
                                                                           Корекционен коефициент RCB за изпитване по WLTP
                                                                        
                                                                        
                                                                           —
                                                                        
                                                                        
                                                                           Определен в допълнение 2 към подприложение 6 от приложение XXI към Регламент (ЕС) 2017/1151
                                                                        
                                                                        
                                                                           
                                                                              Извършена ли е корекция?
                                                                           
                                                                           
                                                                              0 = Не | 1 = Да
                                                                           
                                                                        
                                                                     
                                                                           75
                                                                        
                                                                        
                                                                           Брой на изпитванията по WLTP
                                                                        
                                                                        
                                                                           1, 2 или 3
                                                                        
                                                                        
                                                                            
                                                                        
                                                                        
                                                                           
                                                                              Да се посочи дали данните от изпитването са взети от първото, второто или третото изпитване по WLTP
                                                                           
                                                                        
                                                                     
                                                                           76
                                                                        
                                                                        
                                                                           Обявена стойност по WLTP за превозни средства H и L
                                                                        
                                                                        
                                                                           g/km
                                                                        
                                                                        
                                                                           Обявена от производителя стойност
                                                                        
                                                                        
                                                                           
                                                                              Обявена от производителя стойност за превозни средства H и L съгласно WLTP. Стойността трябва да включва всички корекции (ако е приложимо)
                                                                           
                                                                        
                                                                     
                                                                           77
                                                                        
                                                                        
                                                                           Измерена стойност на CO2 съгласно WLTP коригирана за превозно средство H и/или L
                                                                        
                                                                        
                                                                           g/km
                                                                        
                                                                        
                                                                           Стойности на MCO2,C,5 от допълнение 4 към приложение I към Регламент (ЕС) 2017/1151
                                                                        
                                                                        
                                                                           
                                                                              Комбинирани стойности на емисиите на CO2 за превозно средство H и превозно средство L след прилагане на корекциите. В случай на изпитвания 2 и 3 по WLTP се предоставят всички резултати от измервания.
                                                                           
                                                                        
                                                                     
                                                                           78
                                                                        
                                                                        
                                                                           Повторно изпитване по WLTP
                                                                        
                                                                        
                                                                           —
                                                                        
                                                                        
                                                                           Точка 2.2б, буква б) от приложение I
                                                                        
                                                                        
                                                                           
                                                                              Да се посочи кое условие на изпитване, посочено в точка 2.2а, букви а) — г) от приложение I е било подложено на повторно изпитване“
                                                                        
                                                                     
                                                         
                                                      
                                          
                              
                                    в)
                                 
                                 
                                    Точка 3.1.1.1 се изменя, както следва:
                                    
                                                i)
                                             
                                             
                                                буква а) се заличава;
                                             
                                          
                                                ii)
                                             
                                             
                                                в буква в) подточка iii) се заменя със следното:
                                                
                                                            „iii)
                                                         
                                                         
                                                            входните данни, съгласно посоченото в точка 2.4“;
                                                         
                                                      
                                          
                                                iii)
                                             
                                             
                                                добавя се следната алинея:
                                                „Обобщаващият файл, посочен в точка в) се шифрова с цел осигуряване на поверителност.“
                                             
                                          
                              
                                    г)
                                 
                                 
                                    Точка 3.1.1.2 се заменя със следния текст:
                                    „3.1.1.2.   Пълен корелационен файл
                                    Когато първоначалният протокол за резултатите от изчислението с корелационния инструмент е издаден в съответствие с точка 3.1.1.1., органът по одобряване на типа, или когато е приложимо — определената техническа служба, трябва да запише обобщаващия файл, посочен в точка 3.1.1.1., на сървър на Комисията, от който на изпращача се връща отговор (с копие до съответните служби на Комисията), както и генерирано на случаен принцип цяло число между 0 и 99, като хеш код на обобщаващия файл недвусмислено свързва това число с първоначалния протокол за резултатите от изчислението с корелационния инструмент, подписан електронно от сървъра на Комисията
                                    Органът по одобряването на типа, или когато е приложимо — определената техническа служба, създава пълен корелационен файл, който съдържа първоначалния протокол с резултатите от изчислението с корелационния инструмент, посочен в точка 3.1.1.1., и отговора от сървъра на Комисията. Файлът се съхранява от органа по одобряване на типа като протокол от изпитване в съответствие с приложение VIII към Директива 2007/46/ЕО.“
                                 
                              
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Точка 2, букви в) и г) от член 1 се прилагат от 1 февруари 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 145, 31.5.2011 г., стр. 1.
         
            (2)  Регламент за изпълнение (ЕС) 2017/1152 на Комисията от 2 юни 2017 г. за установяване на методика за определяне на корелационните параметри, необходими за отразяване на изменението на регламентираната изпитвателна процедура по отношение на леки търговски превозни средства и за изменение на Регламент за изпълнение (ЕС) № 293/2012 (ОВ L 175, 7.7.2017 г., стр. 644).
         
            (3)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива (ЕО) 2007/46/ЕО на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна на Регламент (ЕО) № 692/2008 на Комисията (ОВ L 175, 7.7.2017 г., стр. 1).